Ta dokument vsebuje odobrene informacije o zdravilu LysaKare z označenimi spremembami v primerjavi s prejšnjim postopkom, ki je vplival na informacije o zdravilu (EMA/N/0000273490).

Več informacij je na voljo na spletni strani Evropske agencije za zdravila: https://www.ema.europa.eu/en/medicines/human/EPAR/lysakare


















PRILOGA I

POVZETEK GLAVNIH ZNAČILNOSTI ZDRAVILA


1.	IME ZDRAVILA

LysaKare 25 g/25 g raztopina za infundiranje


2.	KAKOVOSTNA IN KOLIČINSKA SESTAVA

Ena 1000-ml vreča vsebuje 25 g L‑argininijevega klorida in 25 g L‑lizinijevega klorida.

Za celoten seznam pomožnih snovi glejte poglavje 6.1.


3.	FARMACEVTSKA OBLIKA

raztopina za infundiranje

Bistra, brezbarvna raztopina brez vidnih delcev.
pH: od 5,1 do 6,1
Osmolalnost: od 420 do 480 mOsm/kg


4.	KLINIČNI PODATKI

4.1	Terapevtske indikacije

Zdravilo LysaKare je indicirano za zmanjšanje izpostavljenosti ledvic sevanju med radionuklidno terapijo peptidnega receptorja (Peptide-Receptor Radionuclide Therapy – PRRT) z (177Lu) lutecijevim oksodotreotidom pri odraslih.

4.2	Odmerjanje in način uporabe

[bookmark: _Hlk157251214]Zdravilo LysaKare je indicirano za uporabo pri PRRT z (177Lu) lutecijevim oksodotreotidom. Dajejo ga lahko samo zdravstveni delavci z izkušnjami pri uporabi PRRT.

Odmerjanje

Odrasli
Priporočen režim zdravljenja pri odraslih vključuje infundiranje celotne vreče zdravila LysaKare sočasno z infundiranjem (177Lu) lutecijevega oksodotreotida, tudi kadar je treba pri bolnikih zmanjšati odmerek PRRT.

[bookmark: _Hlk157421182]Antiemetiki
[bookmark: _Hlk193184459]30 minut pred začetkom infundiranja zdravila LysaKare se priporoča predhodno zdravljenje z antiemetikom za zmanjšanje incidence navzee in bruhanja. V primeru hude navzee ali bruhanja med infundiranjem zdravila LysaKare kljub preventivnemu dajanju antiemetika se lahko uporabi antiemetik iz druge farmakološke skupine.

[bookmark: _Hlk194925571]Za navodila o uporabi antiemetika glejte celotne informacije o tem zdravilu.

Posebne populacije
Starostniki
[bookmark: _Hlk193184640]O uporabi zdravila LysaKare pri bolnikih, starih 65 let ali več, je na voljo le malo podatkov.
Pri starejših bolnikih je zmanjšano delovanje ledvic bolj verjetno, zato je potrebna previdnost pri ocenjevanju primernosti za zdravljenje na podlagi očistka kreatinina (glejte poglavje 4.4).

Jetrna okvara
Uporabe arginina in lizina niso posebej raziskovali pri bolnikih s hudo okvaro jeter (glejte poglavje 4.4).

Ledvična okvara
[bookmark: _Hlk157680773]Zaradi možnih kliničnih zapletov, povezanih s hipervolemijo in povečanjem ravni kalija v serumu zaradi uporabe zdravila LysaKare, se tega zdravila ne sme uporabljati pri bolnikih s kreatininskim očistkom < 30 ml/min.
[bookmark: _Hlk157254136]
[bookmark: _Hlk56707394][bookmark: _Hlk131408173][bookmark: _Hlk193185288][bookmark: _Hlk131408186]Pri bolnikih s kreatininskim očistkom med 30 in 50 ml/min je pri uporabi zdravila LysaKare potrebna previdnost, ker je pri teh bolnikih možno povečano tveganje za prehodno hiperkaliemijo. Farmakokinetični profil in varnost uporabe (177Lu) lutecijevega oksodotreotida pri bolnikih s hudo ledvično okvaro (z očistkom kreatinina < 30 ml/min po Cockcroft‑Gaultovi formuli) ali končno ledvično odpovedjo, prisotno ob izhodišču, nista bila raziskana. Zdravljenje z (177Lu) lutecijevim  oksodotreotidom je kontraindicirano pri bolnikih z ledvično odpovedjo z očistkom kreatinina < 30 ml/min). Pri bolnikih z izhodiščno vrednostjo očistka kreatinina < 40 ml/min (po Cockcroft‑Gaultovi formuli) uporaba (177Lu) lutecijevega oksodotreotida ni priporočljiva. Pri bolnikih z okvaro ledvic z izhodiščno vrednostjo očistka kreatinina ≥ 40 ml/min ni priporočeno posebno prilagajanje odmerjanja, zato je treba pri teh bolnikih vedno pozorno oceniti razmerje med koristjo in tveganjem. Pri teh bolnikih je treba upoštevati tudi povečano tveganje za prehodno hiperkaliemijo (glejte poglavje 4.4).

Pediatrična populacija
Varnost in učinkovitost zdravila LysaKare pri otrocih, starih manj kot 18 let, nista bili dokazani.

Podatkov ni na voljo.

Način uporabe

Za intravensko uporabo.
[bookmark: _Hlk157254585]
Za doseganje optimalne zaščite ledvic je zdravilo LysaKare treba dajati s 4-urnim infundiranjem (250 ml/h), ki naj se začne 30 minut pred dajanjem (177Lu) lutecijevega oksodotreotida.

Najprimernejši način je infundiranje zdravila LysaKare in (177Lu) lutecijevega oksodotreotida skozi ločena venska dostopa na obeh bolnikovih rokah. Če ni mogoče vzpostaviti dveh ločenih intravenskih linij zaradi slabega žilnega dostopa ali drugačne prednostne izbire iz institucionalnih/kliničnih razlogov, je mogoče zdravilo LysaKare in (177Lu) lutecijev oksodotreotid infundirati skozi isto linijo z uporabo trosmernega ventila in pri tem paziti na hitrost pretoka in vzdrževanje venskega dostopa. Odmerka raztopine aminokislin se ne sme zmanjšati, tudi če bolnik prejme manjši odmerek (177Lu) lutecijevega oksodotreotida.

4.3	Kontraindikacije

· Preobčutljivost na učinkovini ali katero koli pomožno snov, navedeno v poglavju 6.1.
· Obstoječa klinično pomembna hiperkaliemija, če ni bila ustrezno popravljena pred začetkom infundiranja zdravila LysaKare (glejte poglavje 4.4).

4.4	Posebna opozorila in previdnostni ukrepi

Hiperkaliemija

[bookmark: _Hlk193187661][bookmark: _Hlk157681167]Pri večini bolnikov, ki prejemajo zdravilo LysaKare, prihaja do prehodnega zvišanja ravni kalija v serumu, pri čemer ravni kalija v serumu dosežejo najvišje vrednosti v približno 4 do 5 urah po začetku infundiranja, na normalne vrednosti pa se običajno vrnejo v 24 urah po začetku infundiranja raztopine aminokislin. Taka zvišanja so na splošno blaga in prehodna. Pri bolnikih z zmanjšanim očistkom kreatinina je lahko povečano tveganje za prehodno hiperkaliemijo (glejte “Ledvična okvara” v poglavju 4.4).

[bookmark: _Hlk193187764]Pred vsako aplikacijo zdravila LysaKare je treba določiti vrednost kalija v serumu. Če se ugotovi hiperkaliemija, je treba preveriti hiperkaliemijo v bolnikovi anamnezi in preveriti morebitna zdravila, ki jih sočasno jemlje. Pred začetkom infundiranja je treba hiperkaliemijo ustrezno uravnati (glejte poglavji 4.3 in 5.1).

V primeru klinično pomembne hiperkaliemije je treba pred infundiranjem zdravila LysaKare pri bolnikih ponovno izvesti meritev in potrditi, da je bila hiperkaliemija uspešno odpravljena (glejte poglavje 5.1). Pri bolnikih je treba pozorno opazovati znake in simptome hiperkaliemije, npr. dispnejo, šibkost, otrplost, bolečine v prsnem košu in kardiološke manifestacije (motnje prevodnosti in srčne aritmije). Po infundiranju je treba pred odpustom bolnika posneti elektrokardiogram (EKG).

[bookmark: _Hlk157681617]Med infundiranjem je treba pri bolniku spremljati vitalne znake, ne glede na izhodiščne vrednosti kalija v serumu. Bolnike je treba spodbuditi, da poskrbijo za hidracijo in da pogosteje urinirajo pred, na dan prejema infuzije in en dan po prejemu infuzije (npr. naj spijejo 1 kozarec vode vsako uro), da bodo olajšali izločanje presežnega kalija v serumu.

Če se med infundiranjem zdravila LysaKare pojavi hiperkaliemija, je treba uporabiti ustrezne korektivne ukrepe. Če se pojavi huda simptomatska hiperkaliemija, je treba premisliti o prekinitvi dajanja zdravila LysaKare. Pri tem je treba upoštevati razmerje med koristjo zaščite ledvic in tveganjem za akutno hiperkaliemijo.

[bookmark: _Hlk157268850]Ledvična okvara

[bookmark: _Hlk157683886]Uporabe arginina in lizina niso posebej raziskovali pri bolnikih z ledvično okvaro. Arginin in lizin se v veliki meri izločata in reabsorbirata v ledvicah, od tega pa je odvisna njuna učinkovitost pri zmanjševanju izpostavljenosti ledvic sevanju. Zaradi možnih kliničnih zapletov, povezanih s hipervolemijo in povečanjem ravni kalija v serumu zaradi uporabe zdravila LysaKare, se tega zdravila ne sme uporabljati pri bolnikih s kreatininskim očistkom < 30 ml/min. Pred vsako uporabo je treba preveriti delovanje ledvic (kreatinin in kreatininski očistek).

[bookmark: _Hlk157268866]Pri bolnikih s kreatininskim očistkom med 30 in 50 ml/min je pri uporabi zdravila LysaKare potrebna previdnost, ker je pri teh bolnikih možno povečano tveganje za prehodno hiperkaliemijo. Farmakokinetični profil in varnost uporabe (177Lu) lutecijevega oksodotreotida pri bolnikih s hudo ledvično okvaro (z očistkom kreatinina <30 ml/min po Cockcroft‑Gaultovi formuli) ali končno ledvično odpovedjo, prisotno ob izhodišču, nista bila raziskana. Zdravljenje z (177Lu) lutecijevim oksodotreotidom je kontraindicirano pri bolnikih z ledvično odpovedjo z očistkom kreatinina < 30 ml/min). Pri bolnikih z izhodiščno vrednostjo očistka kreatinina < 40 ml/min (po Cockcroft‑Gaultovi formuli) uporaba (177Lu) lutecijevega oksodotreotida ni priporočljiva. Pri bolnikih z okvaro ledvic z izhodiščno vrednostjo očistka kreatinina ≥ 40 ml/min ni priporočeno posebno prilagajanje odmerjanja, zato je treba pri teh bolnikih vedno pozorno oceniti razmerje med koristjo in tveganjem. Pri teh bolnikih je treba upoštevati tudi povečano tveganje za prehodno hiperkaliemijo.

Jetrna okvara

[bookmark: _Hlk157683973]Uporabe arginina in lizina niso raziskovali pri bolnikih z jetrno okvaro. Pred vsako uporabo je treba preveriti delovanje jeter (ravni alanin-aminotransferaze [ALT], aspartat-aminotransferaze [AST], albumina, bilirubina).

Pri uporabi zdravila LysaKare pri bolnikih s hudo jetrno okvaro in v primeru bodisi zvišane vrednosti celokupnega bilirubina na > 3-kratno zgornjo mejo normalne vrednosti ali kombinacijo albuminemije < 30 g/l in z vrednostjo mednarodno umerjenega razmerja (INR - international normalised ratio) > 1,5 med zdravljenjem, je potrebna previdnost. V teh primerih se zdravljenja z (177Lu) lutecijevim oksodotreotidom ne priporoča.

Srčno popuščanje

[bookmark: _Hlk157684151][bookmark: _Hlk157271100]Zaradi morebitnih kliničnih zapletov, povezanih s hipervolemijo, je pri uporabi arginina in lizina pri bolnikih s hudim srčnim popuščanjem, opredeljenim kot razred III ali IV po razvrstitvi newyorškega združenja za srce (NYHA ‑ New York Heart Association), potrebna previdnost.

[bookmark: _Hlk157271109]Zdravljenja z (177Lu) lutecijevim oksodotreotidom se ne priporoča za bolnike s hudim srčnim popuščanjem, opredeljenim kot razred III ali IV po razvrstitvi NYHA. Pri teh bolnikih je zato vedno treba pozorno pretehtati razmerje med koristmi in tveganji in pri tem upoštevati volumen in osmolalnost raztopine zdravila LysaKare.

Presnovna acidoza

[bookmark: _Hlk193189537]Pri uporabi kompleksnih raztopin aminokislin kot dela protokolov za popolno parenteralno prehranjevanje (TPN – Total Parenteral Nutrition) so opazili presnovno acidozo. Spremembe ravnovesja kislin in baz spremenijo ravnovesje zunajceličnega in znotrajceličnega kalija, s hitrim zvišanjem ravni kalija v plazmi pa je lahko povezan razvoj acidoze. Presnovno acidozo, odkrito samo na osnovi laboratorijskih parametrov, so opažali tudi pri uporabi zdravila LysaKare, pri čemer je taka acidoza običajno izzvenela v 24 urah po odmerjanju in je potekala brez kliničnih simptomov.

[bookmark: _Hlk157272835]Zdravilo LysaKare se daje skupaj z (177Lu) lutecijevim oksodotreotidom, zato glejte poglavje 4.4 povzetka glavnih značilnosti zdravila za (177Lu) lutecijev oksodotreotid za dodatna opozorila, specifična za zdravljenje z (177Lu) lutecijevim oksodotreotidom.

4.5	Medsebojno delovanje z drugimi zdravili in druge oblike interakcij

Študij medsebojnega delovanja niso izvedli.

Medsebojnega delovanja z drugimi zdravili ni pričakovati, saj ni podatkov, da bi se druga zdravila ponovno absorbirala z istim mehanizma ponovne absorpcije v ledvicah.

4.6	Plodnost, nosečnost in dojenje

[bookmark: _Hlk157271585]Ženske v rodni dobi

Zdravilo ni namenjeno za uporabo pri ženskah v rodni dobi (glejte poglavje 4.1).

Kontracepcija pri moških in ženskah

Z zdravilom LysaKare niso opravili študij razvojne toksičnosti na živalih. Ker se zdravilo LysaKare uporablja skupaj z (177Lu) lutecijevim oksodotreotidom, je treba moškim in ženskam v rodni dobi svetovati, da v času zdravljenja z (177Lu) lutecijevim oksodotreotidom uporabljajo učinkovito kontracepcijo. Za nadaljnja navodila, specifična za zdravljenje z (177Lu) lutecijevim oksodotreotidom, glejte tudi poglavje 4.6 povzetka glavnih značilnosti zdravila za (177Lu) lutecijev oksodotreotid.

Nosečnost

Podatkov o uporabi arginina in lizina pri nosečnicah ni.

[bookmark: _Hlk157331126]Zdravilo ni namenjeno za uporabo pri nosečnicah. Zdravilo LysaKare se uporablja skupaj z (177Lu) lutecijevim oksodotreotidom, ki je zaradi tveganja, povezanega z ionizirajočim sevanjem, kontraindiciran pri ugotovljeni nosečnosti ali sumu nanjo in v primeru, da nosečnost ni povsem izključena. Za nadaljnja navodila, specifična za zdravljenje z (177Lu) lutecijevim oksodotreotidom, glejte tudi poglavje 4.6 povzetka glavnih značilnosti zdravila za (177Lu) lutecijev oksodotreotid.

Študij vpliva na sposobnost razmnoževanja na živalih niso izvajali (glejte poglavje 5.3).

Dojenje

[bookmark: _Hlk5277954]Arginin in lizin, ki sta naravno prisotni aminokislini, se izločata v mleko pri človeku, vendar učinki na dojene novorojenčke/dojenčke niso verjetni. Med zdravljenjem z (177Lu) lutecijevim oksodotreotidom se je treba dojenju izogibati.

Plodnost

Podatkov o učinku arginina in lizina na plodnost ni.

4.7	Vpliv na sposobnost vožnje in upravljanja strojev

Zdravilo LysaKare nima vpliva ali ima zanemarljiv vpliv na sposobnost vožnje in upravljanja strojev.

4.8	Neželeni učinki

Povzetek varnostnega profila

[bookmark: _Hlk193190756][bookmark: _Hlk193190766][bookmark: _Hlk157701748]Na voljo je malo podatkov o varnostnem profilu raztopine arginina in lizina za infundiranje brez sočasne uporabe PRRT (glejte poglavje 5.1), ki vključujejo tudi uporabo antiemetikov kot predhodnega zdravljenja in pogosto tudi sočasno uporabo kratkodelujočih analogov somatostatina.

Glavni neželeni učinki, ki so povezani predvsem z raztopino aminokislin, so navzea (približno 25 %), bruhanje (približno 10 %) in hiperkaliemija. Ti neželeni učinki so večinoma blagi do zmerni.

Seznam neželenih učinkov v obliki preglednice

[bookmark: _Hlk157331423]Spodaj navedeni neželeni učinki so bili identificirani v objavah študij, v katerih so uporabljali raztopine aminokislin, ki so imele enako aminokislinsko sestavo kot zdravilo LysaKare. V te študije je bilo vključenih več kot 900 bolnikov, ki so prejeli več kot 2500 odmerkov arginina in lizina med PRRT z različnimi radioaktivno označenimi analogi somatostatina.

Neželeni učinki so navedeni glede na organske sisteme MedDRA in pogostnost. Pogostnosti neželenih učinkov so razvrščene na naslednji način: zelo pogosti (≥ 1/10), pogosti (≥ 1/100 do < 1/10), občasni (≥ 1/1000 do < 1/100), redki (≥ 1/10 000 do < 1/1000), zelo redki (<1/10 000) in neznana pogostnost (ni mogoče oceniti iz razpoložljivih podatkov).

Preglednica 1	Neželeni učinki

	Neželen učinek
	Pogostnost

	Presnovne in prehranske motnje

	hiperkaliemija
	neznana

	Bolezni živčevja

	omotica
	neznana

	glavobol
	neznana

	Žilne bolezni

	vročinski oblivi
	neznana

	Bolezni prebavil

	navzea
	zelo pogosti

	bruhanje
	zelo pogosti

	bolečine v trebuhu
	neznana



Poročanje o domnevnih neželenih učinkih

Poročanje o domnevnih neželenih učinkih zdravila po izdaji dovoljenja za promet je pomembno. Omogoča namreč stalno spremljanje razmerja med koristmi in tveganji zdravila. Od zdravstvenih delavcev se zahteva, da poročajo o katerem koli domnevnem neželenem učinku zdravila na nacionalni center za poročanje, ki je naveden v Prilogi V.

4.9	Preveliko odmerjanje

V primeru pretirane hidracije ali prevelike količine topljenca je treba spodbuditi izločanje s forsirano diurezo in pogostim praznjenjem sečnega mehurja.


5.	FARMAKOLOŠKE LASTNOSTI

5.1	Farmakodinamične lastnosti

Farmakoterapevtska skupina: Druga nerazvrščena zdravila za različne bolezni, zdravila za zaščito organizma pri zdravljenju neoplazem, oznaka ATC: V03AF11

Mehanizem delovanja

[bookmark: _Hlk157702059]Arginin in lizin se filtrirata v glomerulih in prek kompeticije ovirata resorpcijo (177Lu) lutecijevega oksodotreotida v ledvicah ter tako zmanjšata dozo sevanja, prejeto v ledvicah.

Klinična učinkovitost in varnost

Klinična učinkovitost in varnost arginina ter lizina temeljita na objavljenih študijah, pri katerih so uporabljali raztopine z enako vsebnostjo arginina in lizina kot v zdravilu LysaKare.

Toksični učinki, ki so jih opazili po uporabi PRRT, so neposredna posledica doze sevanja, ki jo absorbirajo organi. Ledvice so kritični organ za toksični učinek (177Lu) lutecijevega oksodotreotida in so omejujoči dejavnik za odmerek, če se z uporabo aminokislin ne zmanjša ledvični privzem in retencija.

[bookmark: _Hlk157702195]Študija dozimetrije, pri kateri je sodelovalo 6 bolnikov, je pokazala, da je 2,5-odstotna raztopina aminokislin lizina in arginina zmanjšala izpostavitev ledvic sevanju za približno 47 % v primerjavi s skupinami, ki niso prejemale zdravljenja, brez vpliva na privzem (177Lu) lutecijevega oksodotreotida v tumorju. To zmanjšanje izpostavitve ledvic sevanju zmanjša tveganje za poškodbe ledvic zaradi sevanja.

[bookmark: _Hlk157702421]Na podlagi objave največje študije, pri kateri so uporabili enake količine arginina in lizina kot v zdravilu LysaKare, je bila povprečna doza absorbirana v ledvicah, ki je bila določena z dozimetrijo s ploskovnim slikanjem, 20,1 ± 4,9 Gy, kar je manj od ugotovljenega praga za pojav nefrotoksičnosti, ki je 23 Gy.

[bookmark: _Hlk193217949]Multicentrično odprto študijo faze IV so izvedli za oceno učinka zdravila LysaKare na ravni kalija v serumu in za opredelitev varnostnega profila. Skupno 41 bolnikov z gastroenteropankreatičnimi nevroendokrinimi tumorji (GEP-NET) s prisotnimi somatostatinskimi receptorji (SSTR pozitivni bolniki), ki so bili primerni za zdravljenje z (177Lu) lutecijevim oksodotreotidom, je prejelo zdravilo LysaKare brez PRRT. Primarni cilj je bil ovrednotenje ravni kalija v serumu po prejemu zdravila LysaKare, in sicer po 2, 4, 6, 8, 12 in po 24 urah. Pri 25 bolnikih, ki so imeli dostopne podatke za primarno analizo, je bilo povprečje ravni kalija v serumu pred odmerjanjem 4,33 mmol/l (s standardnim odklonom (SD) 0,39 mmol/l). Najvišjo vrednost 4,92 mmol/l (SD 0,65 mmol/l) je povprečje ravni kalija v serumu doseglo 4 ure po odmerjanju s povprečno absolutno spremembo 0,60 mmol/l (SD 0,67 mmol/l), nato pa se je do meritve 24 ur po odmerjanju postopoma vrnilo približno na raven pred odmerjanjem, in sicer na povprečno raven kalija v serumu 4,40 mmol/l (SD 0,39 mmol/l) in povprečno absolutno spremembo ravni kalija v serumu 0,07 mmol/l (SD 0,39 mmol/l) (slika 1). Povprečje največje spremembe ravni kalija v serumu je bilo 0,82 mmol/l (SD 0,617 mmol/l in razpon od -0,6 do 2,6 mmol/l). Mediana časa do največje spremembe ravni kalija v serumu je bila 4,3 ure (razpon od 2 do 24 ur).

[bookmark: _Toc169615075][bookmark: _hd7_Figure_5_1_Mean__SD__c22121]Slika 1	Profil časovnega poteka povprečja (standardnega odklona) ravni kalija v serumu
[bookmark: _Hlk193217791][bookmark: _Hlk193217792][bookmark: _Hlk193217793][bookmark: _Hlk193217794]raven kalija v serumu (mmol/l)
5,5
5,0
4,5
4,0
0
2
4
6
8
12
24
[bookmark: _Hlk193217810]čas (ure)
[bookmark: _Hlk193217908]aritmetična sredina
mediana
vsi bolniki
vsi bolniki

[bookmark: _Hlk193218314]V tej študiji niso poročali o nobenem resnem neželenem dogodku, zaradi katerega bi bilo treba začasno ali povsem prekiniti aplikacijo zdravila. Na splošno ostaja varnostni profil zdravila LysaKare skladen s trenutnim varnostnim profilom, kot je opredeljen na osnovi literature in klinične prakse.

5.2	Farmakokinetične lastnosti

Arginin in lizin sta naravno prisotni aminokislini, ki po infundiranju sledita fiziološkim farmakokinetičnim in biokemijskim procesom.

Absorpcija

[bookmark: _Hlk157332347]Zdravilo LysaKare je namenjeno za intravensko uporabo in ima zato 100-odstotno biološko uporabnost.

Porazdelitev

Po intravenski uporabi so opazili prehodna zvišanja arginina in lizina v plazmi, nato pa se ti zelo vodotopni aminokislini hitro porazdelita po tkivih in telesnih tekočinah.

Biotransformacija

Tako kot druge naravno prisotne aminokisline sta arginin in lizin gradnika pri anabolni presnovi beljakovin ter prekurzorja za več drugih produktov, vključno z dušikovim monoksidom, sečnino, kreatininom in acetil-koencimom A.

Izločanje

[bookmark: _Hlk157702633][bookmark: _Hlk157702814]Arginin in lizin se hitro porazdelita. Na podlagi študije, pri kateri so 30 minut infundirali 30 g arginina, izločanje aminokislin iz plazme poteka po vsaj dvofaznem ali trifaznem zmanjšanju, ravni pa se povrnejo na izhodiščne vrednosti v 6 urah po dajanju odmerka. Začetni hitri očistek poteka prek glomerulne filtracije v ledvicah v prvih 90 minutah po infundiranju. Preostale aminokisline se odstranijo z neledvičnim izločanjem.

Pediatrična populacija 

Farmakokinetičnih podatkov o uporabi arginina in lizina v odmerkih, ki ustrezajo odmerku v zdravilu LysaKare, in za isto indikacijo kot zdravilo LysaKare, pri pediatričnih bolnikih ni.

5.3	Predklinični podatki o varnosti

Predkliničnih študij z zdravilom LysaKare niso izvajali.


6.	FARMACEVTSKI PODATKI

6.1	Seznam pomožnih snovi

Voda za injekcije

6.2	Inkompatibilnosti

[bookmark: _Hlk157332612]V odsotnosti študij kompatibilnosti zdravila ne smemo mešati z drugimi zdravili.

6.3	Rok uporabnosti

2 leti

6.4	Posebna navodila za shranjevanje

Shranjujte pri temperaturi do 25 °C.

6.5	Vrsta ovojnine in vsebina

Infuzijska vreča, izdelana iz polipropilenapolivinilklorida (PPVC), ki vsebuje 1000 ml raztopine, zavita v večplastno prozorno folijo polietilen poliamin/aluminijevo folijo.

[bookmark: OLE_LINK1]6.6	Posebni varnostni ukrepi za odstranjevanje

To zdravilo je namenjeno enkratni uporabi.
Enote ne odstranite iz zunanjega ovoja, dokler niste pripravljeni na uporabo.
Ne uporabljajte, če je bil zunanji ovoj predhodno odprt ali poškodovan. Zunanji ovoj je zaščita pred vlago.
[bookmark: _Hlk157703116]Delno porabljenih vreč ne priključite ponovno.
Zdravila LysaKare ne smete redčiti.
Ne uporabljajte, če je raztopina motna ali ima oborino. To je lahko znak nestabilnosti izdelka ali kontaminacije raztopine.
Ko je vsebnik odprt, je treba vsebino porabiti takoj.

Neuporabljeno zdravilo ali odpadni material zavrzite v skladu z lokalnimi predpisi.


7.	IMETNIK DOVOLJENJA ZA PROMET Z ZDRAVILOM

Advanced Accelerator Applications
8-10 Rue Henri Sainte-Claire Deville
92500 Rueil-Malmaison

8.	ŠTEVILKA (ŠTEVILKE) DOVOLJENJA (DOVOLJENJ) ZA PROMET Z ZDRAVILOM

EU/1/19/1381/001


9.	DATUM PRIDOBITVE/PODALJŠANJA DOVOLJENJA ZA PROMET Z ZDRAVILOM

Datum prve odobritve: 25. julij 2019
[bookmark: _Hlk157332823]Datum zadnjega podaljšanja: 25. april 2024


10.	DATUM ZADNJE REVIZIJE BESEDILA


Podrobne informacije o zdravilu so objavljene na spletni strani Evropske agencije za zdravila https://www.ema.europa.eu.
























PRILOGA II

[bookmark: _Hlk157333038]A.	PROIZVAJALEC, ODGOVOREN ZA SPROŠČANJE SERIJ

B.	POGOJI ALI OMEJITVE GLEDE OSKRBE IN UPORABE

C.	DRUGI POGOJI IN ZAHTEVE DOVOLJENJA ZA PROMET Z ZDRAVILOM

D.	POGOJI ALI OMEJITVE V ZVEZI Z VARNO IN UČINKOVITO UPORABO ZDRAVILA


A.	PROIZVAJALEC, ODGOVOREN ZA SPROŠČANJE SERIJ

Ime in naslov proizvajalca, odgovornega za sproščanje serij

Laboratoire Bioluz
Zone Industrielle de Jalday
64500 Saint Jean de Luz
Francija


B.	POGOJI ALI OMEJITVE GLEDE OSKRBE IN UPORABE

Predpisovanje in izdaja zdravila je le na recept s posebnim režimom (glejte Prilogo I: Povzetek glavnih značilnosti zdravila, poglavje 4.2).


C.	DRUGI POGOJI IN ZAHTEVE DOVOLJENJA ZA PROMET Z ZDRAVILOM

· Redno posodobljena poročila o varnosti zdravila (PSUR)

Zahteve glede predložitve PSUR za to zdravilo so določene v seznamu referenčnih datumov EU (seznamu EURD), opredeljenem v členu 107c(7) Direktive 2001/83/ES, in vseh kasnejših posodobitvah, objavljenih na evropskem spletnem portalu o zdravilih.

Imetnik dovoljenja za promet z zdravilom mora prvo PSUR za to zdravilo predložiti v 6 mesecih po pridobitvi dovoljenja za promet.


D.	POGOJI ALI OMEJITVE V ZVEZI Z VARNO IN UČINKOVITO UPORABO ZDRAVILA

· Načrt za obvladovanje tveganj (RMP)

Imetnik dovoljenja za promet z zdravilom bo izvedel zahtevane farmakovigilančne aktivnosti in ukrepe, podrobno opisane v sprejetem RMP, predloženem v modulu 1.8.2 dovoljenja za promet z zdravilom, in vseh nadaljnjih sprejetih posodobitvah RMP.

Posodobljen RMP je treba predložiti:
· na zahtevo Evropske agencije za zdravila;
· ob vsakršni spremembi sistema za obvladovanje tveganj, zlasti kadar je tovrstna sprememba posledica prejema novih informacij, ki lahko privedejo do znatne spremembe razmerja med koristmi in tveganji, ali kadar je ta sprememba posledica tega, da je bil dosežen pomemben mejnik (farmakovigilančni ali povezan z zmanjševanjem tveganja).

























PRILOGA III

OZNAČEVANJE IN NAVODILO ZA UPORABO

























A. OZNAČEVANJE


PODATKI NA ZUNANJI OVOJNINI

Polietilen poliamin/aluminijeva folijaVečplastna prozorna folija


1.	IME ZDRAVILA

LysaKare 25 g/25 g raztopina za infundiranje
L‑argininijev klorid/ L‑lizinijev klorid


2.	NAVEDBA ENE ALI VEČ UČINKOVIN

Ena 1000-ml vreča vsebuje 25 g L‑arginijevega klorida in 25 g L‑lizinijevega klorida.


3.	SEZNAM POMOŽNIH SNOVI

Pomožna snov: voda za injekcije


4.	FARMACEVTSKA OBLIKA IN VSEBINA

raztopina za infundiranje

1000 ml


5.	POSTOPEK IN POT(I) UPORABE ZDRAVILA

Pred uporabo preberite priloženo navodilo!
intravenska uporaba
Samo za enkratno uporabo.
Ne odstranite iz zunanjega ovoja, dokler niste pripravljeni na uporabo.


6.	POSEBNO OPOZORILO O SHRANJEVANJU ZDRAVILA ZUNAJ DOSEGA IN POGLEDA OTROK

Zdravilo shranjujte nedosegljivo otrokom!


7.	DRUGA POSEBNA OPOZORILA, ČE SO POTREBNA


8.	DATUM IZTEKA ROKA UPORABNOSTI ZDRAVILA

EXP


9.	POSEBNA NAVODILA ZA SHRANJEVANJE

Shranjujte pri temperaturi do 25 C.


10.	POSEBNI VARNOSTNI UKREPI ZA ODSTRANJEVANJE NEUPORABLJENIH ZDRAVIL ALI IZ NJIH NASTALIH ODPADNIH SNOVI, KADAR SO POTREBNI

Delno porabljenih vreč ne priključite ponovno.


11.	IME IN NASLOV IMETNIKA DOVOLJENJA ZA PROMET Z ZDRAVILOM

12.	ŠTEVILKA (E) DOVOLJENJA (DOVOLJENJ) ZA PROMET

13.	ŠTEVILKA SERIJE

Lot


14.	NAČIN IZDAJANJA ZDRAVILA


15.	NAVODILA ZA UPORABO


16.	PODATKI V BRAILLOVI PISAVI

Sprejeta je utemeljitev, da Braillova pisava ni potrebna.


17.	EDINSTVENA OZNAKA – DVODIMENZIONALNA ČRTNA KODA

Vsebuje dvodimenzionalno črtno kodo z edinstveno oznako.


18.	EDINSTVENA OZNAKA – V BERLJIVI OBLIKI

PC
SN
NN


PODATKI NA STIČNIH OVOJNINAH

Vreča za infundiranje iz polipropilenapolivinilklorida (PPVC)


1.	IME ZDRAVILA

LysaKare 25 g/25 g raztopina za infundiranje
L‑argininijev klorid/ L‑lizinijev klorid


2.	NAVEDBA ENE ALI VEČ UČINKOVIN

Ena 1000-ml vreča vsebuje 25 g L‑arginijevega klorida in 25 g L‑lizinijevega klorida.


3.	SEZNAM POMOŽNIH SNOVI

Pomožna snov: voda za injekcije


4.	FARMACEVTSKA OBLIKA IN VSEBINA

Raztopina za infundiranje

1000 ml


5.	POSTOPEK IN POT(I) UPORABE ZDRAVILA

Pred uporabo preberite priloženo navodilo!
Intravenska uporaba.
Samo za enkratno uporabo.
Ne odstranite iz zunanjega ovoja, dokler niste pripravljeni na uporabo.


6.	POSEBNO OPOZORILO O SHRANJEVANJU ZDRAVILA ZUNAJ DOSEGA IN POGLEDA OTROK

Zdravilo shranjujte nedosegljivo otrokom!


7.	DRUGA POSEBNA OPOZORILA, ČE SO POTREBNA


8.	DATUM IZTEKA ROKA UPORABNOSTI ZDRAVILA

EXP


9.	POSEBNA NAVODILA ZA SHRANJEVANJE

Shranjujte pri temperaturi do 25 C.


10.	POSEBNI VARNOSTNI UKREPI ZA ODSTRANJEVANJE NEUPORABLJENIH ZDRAVIL ALI IZ NJIH NASTALIH ODPADNIH SNOVI, KADAR SO POTREBNI

Delno porabljenih vreč ne priključite ponovno.

12.	ŠTEVILKA (ŠTEVILKE) DOVOLJENJA (DOVOLJENJ) ZA PROMET Z ZDRAVILOM

13.	ŠTEVILKA SERIJE

Lot


14.	NAČIN IZDAJANJA ZDRAVILA


15.	NAVODILA ZA UPORABO


16.	PODATKI V BRAILLOVI PISAVI

Sprejeta je utemeljitev, da Braillova pisava ni potrebna.


17.	EDINSTVENA OZNAKA – DVODIMENZIONALNA ČRTNA KODA


18.	EDINSTVENA OZNAKA – V BERLJIVI OBLIKI


























B. NAVODILO ZA UPORABO

Navodilo za uporabo

LysaKare 25 g/25 g raztopina za infundiranje
L‑argininijev klorid/ L‑lizinijev klorid

Pred začetkom uporabe zdravila natančno preberite navodilo, ker vsebuje za vas pomembne podatke!
· Navodilo shranite. Morda ga boste želeli ponovno prebrati.
· Če imate dodatna vprašanja, se posvetujte z zdravnikom.
· Če opazite kateri koli neželeni učinek, se posvetujte z zdravnikom. Posvetujte se tudi, če opazite katere koli neželene učinke, ki niso navedeni v tem navodilu. Glejte poglavje 4.

Kaj vsebuje navodilo
1.	Kaj je zdravilo LysaKare in za kaj ga uporabljamo
[bookmark: _Hlk157335848]2.	Kaj morate vedeti, preden boste prejeli zdravilo LysaKare
[bookmark: _Hlk157335853]3.	Kako boste prejemali zdravilo LysaKare
4.	Možni neželeni učinki
5.	Shranjevanje zdravila LysaKare
6.	Vsebina pakiranja in dodatne informacije


1.	Kaj je zdravilo LysaKare in za kaj ga uporabljamo

Kaj je zdravilo LysaKare
Zdravilo LysaKare vsebuje učinkovini arginin in lizin, dve različni aminokislini. Spada v skupino zdravil, ki se uporabljajo za zmanjševanje neželenih učinkov zdravil za zdravljenje raka.

Za kaj uporabljamo zdravilo LysaKare
Zdravilo LysaKare se uporablja pri odraslih bolnikih za zaščito ledvic pred nepotrebnim sevanjem med zdravljenjem z zdravilom Lutathera ((177Lu) lutecijevim oksodotreotidom), radioaktivnim zdravilom, ki se uporablja za zdravljenje določenih tumorjev.


2.	Kaj morate vedeti, preden boste prejeli zdravilo LysaKare

Dosledno upoštevajte vsa zdravnikova navodila. Skupaj z zdravilom LysaKare boste prejeli tudi zdravilo Lutathera, zato poleg navodila za uporabo zdravila LyseKare pozorno preberite tudi navodilo za uporabo zdravila Lutathera.
Če imate kakršna koli dodatna vprašanja o uporabi tega zdravila, se posvetujte z zdravnikom, medicinsko sestro ali farmacevtom.

Zdravila LysaKare vam ne smejo dati
-	če ste alergični na arginin, lizin ali katero koli sestavino tega zdravila (navedeno v poglavju 6);
-	če imate povišane vrednosti kalija v krvi (hiperkaliemijo).

Opozorila in previdnostni ukrepi
[bookmark: _Hlk157418323]Preden prejmete zdravilo LysaKare, morate povedati zdravniku, če imate katero od naslednjih težav:
· če imate otečena stopala in gležnje, če urinirate zelo veliko ali premalo, če vas srbi koža ali ste zasopli (znaki in simptomi kronične ledvične bolezni);
· če vas srbi koža ali opažate porumenelost kože ali očesnih beločnic, če čutite slabost (navzea) ali bruhate, ste utrujeni, brez apetita, vas boli v zgornjem desnem delu trebuha, opažate temno ali rjavo obarvan urin ali opažate krvavitve ali podplutbe, ki se pojavijo laže kot običajno (znaki in simptomi bolezni jeter);
· če ste zadihani, težko dihate v ležečem položaju in imate otekla stopala ali noge (znaki in simptomi srčnega popuščanja).

[bookmark: _Hlk157418618]Takoj obvestite zdravnika, če v času zdravljenja z zdravilom LysaKare opazite katerega od naslednjih simptomov:
· če ste utrujeni, izgubite apetit, opažate spremembe srčnega utripa in/ali imate težave z jasnim razmišljanjem (znaki in simptomi presnovne acidoze);
· če ste zadihani, opažate šibkost, odrevenelost, bolečine v prsih, razbijanje srca (palpitacije) in/ali nepravilen srčni ritem (znaki in simptomi zvišane ravni kalija v krvi (hiperkaliemija)).

Upoštevajte zdravnikova navodila glede količine vode, ki jo morate spiti na dan zdravljenja, da boste ostali hidrirani.

Če ste stari 65 let ali več, obstaja večja verjetnost, da imate težave z ledvicami. Zdravnik bo na podlagi izvidov krvnih preiskav določil, ali lahko prejemate zdravilo LysaKare.

Spremljanje pred in med zdravljenjem z zdravilom LysaKare
Zdravnik vas bo najprej napotil na začetno krvno preiskavo, da bo lahko preveril, ali ste primerni za to zdravljenje, in nato na redne krvne preiskave v času zdravljenja, da bo lahko čimprej odkril morebitne neželene učinke. Če bo treba, vam bodo posneli tudi električno aktivnost srca s preiskavo, ki jo imenujemo elektrokardiografija (EKG). Na podlagi izvidov navedenih preiskav se zdravnik lahko odloči za prekinitev zdravljenja.
[bookmark: _Hlk157418053]
[bookmark: _Hlk157418331]Zdravnik bo pred začetkom infundiranja preveril raven kalija v krvi in jo popravil, če bo previsoka. Zdravnik bo prav tako pred začetkom infundiranja preveril delovanje ledvic in jeter. Za druge preiskave, ki jih je treba opraviti pred zdravljenjem, preberite navodila za uporabo zdravila Lutathera.

Otroci in mladostniki
Tega zdravila se ne sme dajati otrokom in mladostnikom, mlajšim od 18 let, ker ni znano, ali je pri tej starostni skupini varno in učinkovito.

Druga zdravila in zdravilo LysaKare
Obvestite zdravnika, če jemljete, ste pred kratkim jemali ali pa boste morda začeli jemati katero koli drugo zdravilo.

Nosečnost, dojenje in plodnost
[bookmark: _Hlk157420388][bookmark: _Hlk157447183]Če ste noseči ali dojite, menite, da bi lahko bili noseči ali načrtujete zanositev, se posvetujte z zdravnikom, preden vzamete to zdravilo, saj se zdravila Lutathera ne sme uporabljati pri nosečnicah, ker je sevanje nevarno za nerojenega otroka, v času zdravljenja z zdravilom Lutathera pa se je treba izogibati tudi dojenju.

Vpliv na sposobnost upravljanja vozil in strojev
[bookmark: _Hlk157420607]Ni verjetno, da bi zdravilo LysaKare vplivalo na vašo sposobnost upravljanja vozil ali strojev.


3.	Kako boste prejemali zdravilo LysaKare

[bookmark: _Hlk157703577]Priporočeni odmerek raztopine zdravila LysaKare je 1 liter (1000 ml). Prejeti morate celoten odmerek zdravila LysaKare ne glede na morebitne prilagoditve odmerka zdravila Lutathera.

[bookmark: _Hlk157703676]Zdravilo LysaKare se daje z infundiranjem v veno. Infundiranje zdravila LysaKare se bo začelo 30 minut pred začetkom prejemanja zdravila Lutathera in bo trajalo 4 ure.
[bookmark: _Hlk157421523]
Pri bolnikih, ki prejemajo infuzije aminokislin, pogosto prihaja do občutka slabosti (navzea) in bruhanja. Iz tega razloga boste 30 minut pred prejemom infuzije zdravila LysaKare prejeli zdravila za preprečevanje občutka slabosti in bruhanja.

Če ste prejeli večji odmerek zdravila LysaKare, kot bi smeli
Zdravilo LysaKare boste prejeli v nadzorovanem kliničnem okolju, na voljo pa je v vreči z enim odmerkom. Zato ni verjetno, da bi vam infundirali večjo količino, kot bi smeli, saj vas bo med zdravljenjem spremljal zdravnik. V morebitnem primeru prevelikega odmerjanja boste prejeli ustrezno zdravljenje.

Če imate dodatna vprašanja o uporabi zdravila, se posvetujte z zdravnikom.


4.	Možni neželeni učinki

Kot vsa zdravila ima lahko tudi to zdravilo neželene učinke, ki pa se ne pojavijo pri vseh bolnikih.

Nekateri neželeni učinki so lahko resni.

Zelo pogosti (pojavijo se lahko pri več kot 1 od 10 bolnikov):
· bruhanje,
· občutek slabosti (navzea).

Pogostnost neznana (pogostnosti ni mogoče oceniti iz razpoložljivih podatkov):
· visoke ravni kalija (v izvidih krvnih preiskav),
· bolečine v trebuhu,
· omotica.

Drugi možni neželeni učinki
Pogostnost neznana (pogostnosti ni mogoče oceniti iz razpoložljivih podatkov):
· glavobol,
· vročinski oblivi.

Poročanje o neželenih učinkih
Če opazite katerega koli izmed neželenih učinkov, se posvetujte z zdravnikom. Posvetujte se tudi, če opazite neželene učinke, ki niso navedeni v tem navodilu. O neželenih učinkih lahko poročate tudi neposredno na nacionalni center za poročanje, ki je naveden v Prilogi V. S tem, ko poročate o neželenih učinkih, lahko prispevate k zagotovitvi več informacij o varnosti tega zdravila.


5.	Shranjevanje zdravila LysaKare

Zdravilo shranjujte nedosegljivo otrokom!
Tega zdravila ne smete uporabljati po datumu izteka roka uporabnosti, ki je naveden na nalepki poleg oznake EXP. Rok uporabnosti zdravila se izteče na zadnji dan navedenega meseca.
[bookmark: _Hlk157423513]Shranjujte pri temperaturi do 25 °C.
[bookmark: _Hlk5203933]Tega zdravila ne boste shranjevali vi. Za pravilno shranjevanje, uporabo in odstranjevanje tega zdravila je odgovoren specialist v primernih prostorih. Zdravilo LysaKare boste prejeli v nadzorovanem kliničnem okolju.

Naslednje informacije so namenjene samo zdravstvenemu osebju, ki bo zadolženo za vašo oskrbo.
Ne uporabljajte tega zdravila:
· če opazite, da je raztopina motna ali vsebuje oborino;
· če je bil zunanji ovoj predhodno odprt ali poškodovan;
· če je vreča za infundiranje poškodovana ali pušča.


6.	Vsebina pakiranja in dodatne informacije

Kaj vsebuje zdravilo LysaKare
· Učinkovini sta arginin in lizin.
Ena vreča za infundiranje vsebuje 25 g L‑argininijevega klorida in 25 g L‑lizinijevega klorida.
· Druga sestavina zdravila je voda za injekcije.

Izgled zdravila LysaKare in vsebina pakiranja
[bookmark: _Hlk157423485]Zdravilo LysaKare 25 g/25 g raztopina za infundiranje je bistra in brezbarvna raztopina brez vidnih delcev in je pakirana v prožno vrečo za enkratno uporabo.
Ena vreča za infundiranje vsebuje 1 l raztopine zdravila LysaKare.

Imetnik dovoljenja za promet z zdravilom
Advanced Accelerator Applications
[bookmark: _Hlk124931144]8-10 Rue Henri Sainte-Claire Deville
92500 Rueil-Malmaison
Francija

[bookmark: _Hlk157423590]Proizvajalec
Laboratoire Bioluz
Zone Industrielle de Jalday 
64500 Saint Jean de Luz
Francija

Za vse morebitne nadaljnje informacije o tem zdravilu se lahko obrnete na predstavništvo imetnika dovoljenja za promet z zdravilom:
[bookmark: _Hlk142307345]
	België/Belgique/Belgien
Novartis Pharma N.V.
Tél/Tel: +32 2 246 16 11

	Lietuva
SIA Novartis Baltics Lietuvos filialas
Tel: +370 5 269 16 50


	България
Novartis Bulgaria EOOD
Тел: +359 2 489 98 28

	Luxembourg/Luxemburg
Novartis Pharma N.V.
Tél/Tel: +32 2 246 16 11


	Česká republika
Novartis s.r.o.
Tel: +420 225 775 111

	Magyarország
Novartis Hungária Kft.
Tel.: +36 1 457 65 00

	Danmark
Novartis Sverige AB
Tlf.: +46 8 732 32 00

	Malta
Novartis Pharma Services Inc.
Tel: +356 2122 2872

	[bookmark: _Hlk125031536]Deutschland
Novartis Pharma GmbH
Tel: +49 911 2730

	Nederland
Novartis Pharma B.V.
Tel: +31 88 04 52 111

	Eesti
SIA Novartis Baltics Eesti filiaal
Tel: +372 66 30 810

	Norge
Novartis Sverige AB
Tlf: +46 8 732 32 00


	[bookmark: _Hlk115186017]Ελλάδα
ΒΙΟΚΟΣΜΟΣ ΑΕΒΕ
Τηλ: +30 22920 63900
ή
Novartis (Hellas) A.E.B.E.
Τηλ: +30 210 281 17 12

	Österreich
Novartis Pharma GmbH
Tel: +43 1 86 6570

	España
Novartis Farmacéutica, S.A.
Tel: +34 93 306 42 00

	Polska
Novartis Poland Sp. z o.o.
Tel.: +48 22 375 4888


	France
Novartis Pharma S.A.S.
Tél: +33 1 55 47 66 00

	Portugal
Novartis Farma - Produtos Farmacêuticos, S.A.
Tel: +351 21 000 8600

	Hrvatska
Novartis Hrvatska d.o.o.
Tel. +385 1 6274 220

	România
Novartis Pharma Services Romania SRL
Tel: +40 21 31299 01

	[bookmark: _Hlk142491945]Ireland
Novartis Ireland Limited
Tel: +353 1 260 12 55

	Slovenija
Novartis Pharma Services Inc.
Tel: +386 1 300 75 50


	Ísland
Novartis Sverige AB
Sími: +46 8 732 32 00

	Slovenská republika
Novartis Slovakia s.r.o.
Tel: +421 2 5542 5439


	Italia
Novartis Farma S.p.A.
Tel: +39 02 96 54 1

	Suomi/Finland
Novartis Sverige AB
Puh/Tel: +46 8 732 32 00


	Κύπρος
ΒΙΟΚΟΣΜΟΣ ΑΕΒΕ
Τηλ: +30 22920 63900
ή
Novartis Pharma Services Inc.
Τηλ: +357 22 690 690

	Sverige
Novartis Sverige AB
Tel: +46 8 732 32 00


	Latvija
SIA Novartis Baltics
Tel: +371 67 887 070

	



Navodilo je bilo nazadnje revidirano dne

Drugi viri informacij

Podrobne informacije o zdravilu so objavljene na spletni strani Evropske agencije za zdravila https://www.ema.europa.eu.

